ఖ్వాజా బందా నవాజ్

ఖ్వాజా బందా నవాజ్ లేదా ఖ్వాజా బందేనవాజ్ (ఆంగ్లం : Hazrat Khwaja Bande Nawaz), ఇతని బిరుదు గేసూ దరాజ్; గేసూ=కేశాలు, దరాజ్=పొడవాటి, అనగా పొడవాటి కేశాలు గల సూఫీ. జననం సా.శ. 1321 మరణం 1422, భారతదేశానికి చెందిన ఒక ప్రసిద్ధ సూఫీ సంతుడు, సహనం, సర్వమానవ ప్రేమ, సూఫీ తత్వము బోధించిన జ్ఞాని. చిష్తియా తరీఖాకు చెందిన సూఫీ.

తనపూర్వీకులైన సయ్యద్ అబుల్ హసన్ జుంది, ఖురాసాన్ నుండి భారత్ వచ్చి స్థిరపడ్డాడు. గేసూ దరాజ్, తన తండ్రి సయ్యద్ ముహమ్మద్ హుసేనీకి రెండవ కుమారుడు. గేసూ దరాజ్ సా.శ. జూలై 30 1321 / హి.శ. 4 రజబ్ నెల, 721 న ఢిల్లీలో జన్మించారు. 
గేసూ దరాజ్ తన జీవితమంతా సర్వమానవ సౌభ్రాతృత్వం బోధించే ఇస్లామీయ తత్వాన్ని బోధిస్తూ జీవించారు. అందుకే ఇతని ఉర్సు కు, కుల మత భేదాలు లేకుండా, ఇతన్ని గౌరవించే భక్తులందరూ విచ్చేస్తారు. ఇతని సమాధి (దర్గా) కర్నాటకలోని గుల్బర్గాలో గలదు.

గేసూ దరాజ్ రచనలు

గేసూ దరాజ్ అరబ్బీ పర్షియన్, ఉర్దూ భాషలలో మంచి ప్రావీణ్యం కలిగివుండేవారు. వీరి రచనలు :

 'తఫ్సీర్ ముల్తఖాత్'
 'అవారిఫ్ అల్ మవారిఫ్'
 'ఫసూసల్ హుక్మ్'
 'ఖసీదా ఆమాలి'
 'ఆదాబ్ అల్ మురీదైన్'

ఇవీ చూడండి
 భారతదేశంలో ఇస్లాం
 సూఫీ తత్వము
 సూఫీలు
 ఔలియా
 దర్గాహ్

మూలాలు

ఖ్వాజా బందా నవాజ్ దర్గాహ్ అధికారిక సైటు
భారతదేశంలో ఔలియాలు, గుల్బర్గా

భారతదేశంలో ఇస్లాం
సూఫీ తత్వము
చిష్తియా
ఔలియాలు
భారతదేశంలో ఔలియాలు
కర్నాటకలో ఔలియాలు
1321 జననాలు
1422 మరణాలు